钦定古今图书集成/理学汇编/学行典/第185卷 > 梁文贞
## 钦定古今图书集成/理学汇编/学行典/第185卷 > 梁文贞

按《唐书孝友传》：“梁文贞，虢州閺乡人。少从军守边，逮
还，亲已亡，自伤不得养，即穿圹为门，晨夕汛扫，庐墓
左，喑默三十年。家人有所问，画文以对。会官改新道，
出文贞庐前，行旅见之，皆为流涕。有甘露降茔木，白
兔驯扰，县令刊石记之。开元中，刺史许景先表文贞
孝绝伦类，诏付史官。”